શિવમોગા લોકસભા બેઠક પર પુર્વ મુખ્યમંત્રી શ્રી બી.એસ.યેદુરપ્પાના પુત્ર રાઘવેન્દ્ર તેમના નજીકના હરીફથી 4000 મતોથી આગળ છે. જયારે બેલારી લોકસભા બેઠક પર કોંગ્રેસના વી.એસ.ઉગ્રપ્પા તેના ભાજપના હરીફ જે. શાંથા સામે 1 લાખથી વધુ મતોથી આગળ દોડી રહ્યા છે. કાઉન્ટીંગના દરેક રાઉન્ડમાં તેમની લીડ સતત વધી રહી છે. જયારે પાંડપા લોકસભા બેઠક પર જનતાદળ (એસ)ના ઉમેદવાર તેના ભાજપના હરીફથી 109066 મતોથી આગળ ચાલી રહ્યા છે. ધારાસભાની બન્ને પેટાચૂંટણીમાં જનતાદળ (એસ) કોંગ્રેસ ગઠબંધન આગળ છે. રાજયના મુખ્યમંત્રી શ્રી બી.કુમાર સ્વામીના પત્ની અનિતા કુમાર સ્વામી તેમના ભાજપના ઉમેદવાર ચંદ્રશેખરથી 8430 મતોથી આગળ છે. જામબંડી ધારાસભા બેઠક પર કોંગ્રેસના આનંદસિંહ તેના ભાજપના ઉમેદવાર શ્રીસંત સુબારાવથી 55433 મતોથી આગળ છે.